NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# K číslu: 1640/2014

**1166a**

**S p r á v a**

**Výboru Národnej rady Slovenskej republiky pre financie a rozpočet o výsledku prerokovania správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 (tlač 1166)**

 Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 (tlač 1166) pridelil predseda Národnej rady Slovenskej republiky svojím rozhodnutím č. 1186 zo dňa 2. septembra 2014 na prerokovanie Výboru Národnej rady Slovenskej republiky pre financie a rozpočet **do 10. októbra 2014.**

Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania vo výbore:**

 V súlade s rozhodnutím predsedu Národnej rady SR č. 1186 zo dňa 2. októbra 2014 výbor prerokoval správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 (tlač 1166) a prijal k nej uznesenie **č. 337 zo dňa 7. októbra 2014.**

 Uvedený výbor predloženú správu zároveň zobral na vedomie a odporučil Národnej rade Slovenskej republiky správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 (tlač 1166) **zobrať na vedomie**.

Zo strany výboru ani poslancov neboli predložené žiadne stanoviská alebo pripomienky.

Gestorský výbor podľa § 79 ods. 4 a 5 zákona NR SR č. 350/1996 Z. z. o rokovacom poriadku NR SR v znení neskorších predpisov schválil uvedenú správu **uznesením č. 355 zo dňa 14. októbra 2014.**

Určil poslanca **Štefana Hrehu** za spravodajcu výboru.

Výbor ho poveril

* 1. predniesť správu na schôdzi Národnej rady Slovenskej republiky
1. navrhnúť Národnej rade Slovenskej republiky postup pri hlasovaní.

Zároveň odporučil Národnej rade Slovenskej republiky

podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby predseda Rady pre rozpočtovú zodpovednosť **Ivan Šramko** správu uviedol a mohol vystúpiť v rozprave na schôdzi Národnej rady Slovenskej republiky.

Návrh uznesenia Národnej rady Slovenskej republiky je prílohou tejto správy.

Bratislava 14. októbra 2014

**Daniel D u c h o ň**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VI. volebné obdobie

––––––––––––––––––––––––––––––––––––––––––––––––––––––––––––––––-

# K číslu: 1640/2014

**N á v r h**

**U z n e s e n i e**

**Národnej rady Slovenskej republiky**

**z ...... októbra 2014**

k správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 (tlač 1166)

Národná rada Slovenskej republiky

**b e r i e n a  v e d o m i e**

správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 (tlač 1166).